Source: https://www.otae.gr/oaed_benefit_prerequisites/
Timestamp: 2019-09-15 07:40:44+00:00
Document Index: 2228395

Matched Legal Cases: ['ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ']

Οι προϋποθέσεις για την καταβολή του έκτακτου βοηθήματος από τον ΟΑΕΔ - Ομοσπονδία Τεχνολόγων Ακτινολόγων Ελλάδος
Αρχική / Νομοθεσία - Εργασιακά / Οι προϋποθέσεις για την καταβολή του έκτακτου βοηθήματος από τον ΟΑΕΔ
Οι προϋποθέσεις για την καταβολή του έκτακτου βοηθήματος από τον ΟΑΕΔ
Ο ΟΑΕΔ καταβάλλει πέραν των άλλων επιδομάτων και επίδομα ανεργίας. Μισθωτοί των οποίων η σύμβαση καταγγέλθηκε από τον εργοδότη ή έληξε και που έχουν ασφαλιστεί στον κλάδο ανεργίας του ΟΑΕΔ μπορούν με ορισμένες προϋποθέσεις να εισπράξουν από τον οργανισμό επίδομα ανεργίας.
Η αίτηση υποβάλλεται από τον ενδιαφερόμενο σε 60 ημέρες μετά την απόλυση, στον ΟΑΕΔ του τόπου κατοικίας.
Εάν η αίτηση υποβληθεί στο πρώτο 7ήμερο μετά την απόλυση, η επιδότηση αρχίζει από την 7η ημέρα, ενώ αν υποβληθεί μεταγενέστερα , η επιδότηση αρχίζει από την ημερομηνία της αίτησης.
Α) Επιδότηση για πρώτη φορά:
Ο ασφαλισμένος πρέπει να έχει πραγματοποιήσει 80 ημέρες εργασίας σε κάθε έτος κατά τα δύο προηγούμενα χρόνια πριν από την επιδότησή του. Το τελευταίο όμως 14μηνο πρέπει να έχει συμπληρώσει 125 ημέρες εργασίας, χωρίς να υπολογίζονται οι τελευταίοι 2 μήνες.
Επίδομα ανεργίας δικαιούται και ο ασφαλισμένος που έχει πραγματοποιήσει στα 2 προηγούμενα χρόνια, πριν την απόλυση, 200 ημέρες εργασίας (χωρίς να υπολογίζονται οι ημέρες εργασίας των 2 τελευταίων μηνών) και όχι λιγότερες από 80 ημέρες τον χρόνο.
Β) Επιδότηση από δεύτερη φορά και μετά:
Ο ασφαλισμένος πρέπει να έχει πραγματοποιήσει 125 ημέρες εργασίας στο τελευταίο 14μηνο πριν από την απόλυση χωρίς να υπολογίζονται (στις 125) οι ημέρες εργασίας των 2 τελευταίων μηνών. Για τους απασχολούμενος σε εποχιακά επαγγέλματα ισχύουν άλλες διατάξεις.
Από 1-1-14 τα ημερήσια επιδόματα ανεργίας στην τετραετία δεν είναι δυνατόν να ξεπερνούν τα 400.
Το επίδομα καταβάλλεται κάθε μήνα για 25 ημέρες. Από τις 12/3/2012 το βασικό επίδομα ανεργίας ανέρχεται στα 360 ευρώ, ενώ για κάθε μέλος της οικογενείας το επίδομα προσαυξάνεται κατά 10%.
Η διάρκεια της επιδότησης εξαρτάται από το πόσες ημέρες εργασίας έχει πραγματοποιήσει ο ασφαλισμένος στα προαναφερόμενα κρίσιμα χρονικά διαστήματα (14μηνο, 2ετία).
Συγκεκριμένα οι μισθωτοί :
Από 125-149 ημέρες εργασίας το 14μηνο ή 200 τη 2ετία επιδότηση 5 μηνών
Από 150-179 ημέρες το 14μηνο ή 250 τη 2ετία επιδότηση 5 μηνών επιδότηση 6 μηνών
Από 180- 219 ημέρες το 14μηνο ή 300 τη 2ετία επιδότηση 5 μηνών επιδότηση 8 μηνών
Από 220- 249 ημέρες εργασίας, επιδότηση 10 μηνών
Από 250 ημέρες εργασίας και άνω, επιδότηση 12 μηνών
Από 210 ημέρες εργασίας και άνω και την συμπλήρωση του 49ου έτους της ηλικίας, επιδότηση 12 μηνών
‹ Σχετικά με την ασφάλιση δημοσίων, δημοτικών και κοινοτικών υπαλλήλων, με παράλληλη εργασία υπακτέα στην ασφάλιση του ΙΚΑ-ΕΤΑΜΜΤΠΥ: Ποιες κρατήσεις καταργούνται από 01/01/2015 ›